49. schôdza NR SR - 15.deň - B. popoludní
Dátum: 2026-05-06
Poslanec: Ledecký, Vladimír 
Druh vystúpenia: Vystúpenie v rozprave

Vážený pán predseda, vážené kolegyne, kolegovia. Nedá sa mi do tejto rozpravy nezapojiť, aj keď myslím, že budem dneska ešte hodinu rozprávať na túto tému, takže možno aj je o čom rozprávať, lebo, že naozaj tak, ako pristupujeme k tejto téme, to je nonsens. To je úplný nonsens. Viete, ja sa celkom práve v tom céčku, čo máte, nestotožňujem s tým, že treba vyčleňovať na to peniaze, lebo však máme z eurofondov viac ako 900 miliónov vyčlenených na riešenie tejto problematiky. Problém je, že to nerieši kompetentný človek. On vôbec tomu nerozumie, ale pochopiteľne, že tomu nerozumie, pretože nikdy v živote v tejto problematike nerobil. On je muzikant, on hral a teraz jediné, jediná jeho kompetencia, že je Róm. To znamená, že je Róm, že to bude vedieť robiť. To nie je pravda. To ako keď niekto povie, že ja viem, ako funguje jadrová elektráreň, lebo ja bývam blízko jadrovej elektrárne. No nevie, ako funguje jadrová elektráreň. Ten človek musí byť vzdelaný, musí mať skúsenosti, musí mať zručnosti, manažovať ženské zručnosti a tak ďalej a takýto človek dokáže riešiť veci. Bo viete, bo keď my máme splnomocnenca vlády pre Rómov a má 900, viac ako 907, myslím, že miliónov tam je, plus spolufinancovanie, tak naozaj nastaví tie programy na tie skutočné, na tie skutočné veci. Lebo my máme národné projekty, terénna komunitná práca, potom máme terénna práca, komunitná práca, potom máme rozvojové tímy, potom máme asistentov učiteľov. Povedzte, prečo tí ľudia nerobia preventívnu činnosť vo osadách? Prečo neupozorňujú tých, prečo ich neškolia? Prečo im neukazujú, že moment, problém? Lebo naozaj tí ľudia nevedia, že v takej neznalosti, neinformovanosti, neskúsenosti oni sa dostanú do tých havárií, do ktorých sa dostanú. Prečo nemáme vyčlenených? My tu každý rok riešime nejakú haváriu a my nevieme, odkiaľ zobrať naozaj pár tisíc ľudí a kde ich potom ubytovať, keď vyhoria. Však sme ľudia, sme v strednej Európe, tak keď niekto vyhorí, tak musíme mu dať nejaké náhradné ubytovanie. Lebo keď im tie deti zoberieme a dáme do detského domova, tak štát jedno dieťa stojí 17 000 €, 17 000 € preboha, tak im dajme nejaké normálne ubytovanie, nejakú unimobunku minimálne zateplenú a na 100 to vyjde sakra lacnejšie. Ale na to tiež by mal byť vyčlenený nejaký fond na také havarijné situácie, že tých ľudí vieme poriešiť. A nám sa to stále dookola opakuje a nikto taký fond nevyčlenil a nenastavil nejaké pravidlá. A potom splnomocnenec vlády dá zo svojich peňazí cez ministerstvo sociálnych vecí organizácii, ktorú založil a dlhé roky viedol, ktorú previedol na svoju manželku, keď sa stal splnomocnencom, 749 000 €, 749 a povie, že to je v poriadku. Povie, že to je v poriadku. A cieľom toho projektu nie zamestnať ľudí alebo urobiť niečo užitočné, aby tí, čo budú chodiť na to školenie, zopár z nich, myslím, že 17 jedincov, sa nejako zamestnalo. Alebo projekt, ktorý sme zastavili za 17 miliónov pre 200 ľudí, aby tých 200 ľudí získalo základné zručnosti. 17 miliónov? A viete, komu mal ísť ten projekt? No, nedozvieme sa to. Máme len indície, pretože sme ho pozastavili, lebo sme na to prišli včas. Veď ja sa tu cítim ako strážny pes. Naozaj ako strážny pes, lebo keď niečo objavím, ja chápem, že problematika európskych fondov je problematika, v ktorej sa pohybuje úzka skupina ľudí. A keď sa jedná ešte o problematiku európskych fondov na rómske komunity, to je ešte užšia skupina ľudí, takže chápem, že proste málo ľudí sa tomu venuje, málo, málo ľudí si to nejak naštuduje a prečíta, ale viete, ja, keď začnem bušiť do nejakej hlúposti, tak oni nakoniec tú hlúposť rušia. To znamená, a to teraz či je to mediálny dom, či je to sadenie stromčekov, či je to informatívne stretnutia pre sociálne podniky alebo tie projekty, ktoré sa... Ale keď neskoro na to prídem, ako keď dal manželke tie peniaze, tak proste ten projekt tam majú. Čiže my tu nemáme problém, že nemáme peniaze. My tu máme problém, že to vedú nekompetentní ľudia, ktorí majú za sebou zástup zlodejov, ktorí idú tie peniaze ukradnúť. Organizácii, ľudí a tak ďalej. Oni jednoducho tie peniaze idú ukradnúť. A keď im na to zavčasu prídete, tak oni tie peniaze neukradnú, lebo proste mediálna sila ich jednoducho od toho odplaší. Ale keď prídete neskoro, tak je to tak. Takže naozaj toto je problém našej krajiny. Nie, že nemáme peňazí. Máme peňazí na to habadej. Zlodeji, nekompetentné rozhodovanie a zakrývanie, keď prídete na nejakú krádež alebo na nejakú zlodejinu, tak miesto toho, aby niekto bol za to potrestaný, tak jednoducho ešte zakrývanie a hovorenie, že to je v poriadku. To, že jeho žena dostala dotáciu vlastne z jeho peňazí, že to je v poriadku. Pane Bože, to kde žijeme? V nejakej Burkina Faso alebo kde? Na vaše vystúpenie, pani poslankyňa Kosová, s faktickou poznámkou.